ประกาศคณะกรรมการกํากับหลักทรัพย์และตลาดหลักทรัพย์ที่ กธ. 56/2547เรื่อง การออกใบอนุญาตเป็นผู้ประกอบธุรกิจสัญญาซื้อขายล่วงหน้า ประเภทการเป็นตัวแทนซื้อขายสัญญาซื้อขายล่วงหน้า อาศัยอํานาจตามความในมาตรา 6 มาตรา 9 และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ (1) "ผู้ถือหุ้นรายใหญ่" หมายความว่า บุคคลที่ถือหุ้นหรือรับประโยชน์จากหุ้นเกินกว่าร้อยละสิบของจํานวนหุ้นที่มีสิทธิออกเสียงทั้งหมดของผู้ขอใบอนุญาตประกอบธุรกิจสัญญาซื้อขายล่วงหน้า ทั้งนี้ ในกรณีที่บุคคลดังกล่าวเป็นนิติบุคคล ให้หมายความรวมถึงกรรมการ ผู้จัดการ และหุ้นส่วนของนิติบุคคลนั้นด้วย เพื่อประโยชน์ตามความในวรรคหนึ่ง ผู้รับประโยชน์จากหุ้น หมายความถึง ผู้รับประโยชน์จากหุ้นตามที่กําหนดในมาตรา 25 วรรคสี่ แห่งพระราชบัญญัติสัญญาซื้อขายล่วงหน้า พ.ศ. 2546 (2) "สํานักงาน ก.ล.ต." หมายความว่า สํานักงานคณะกรรมการกํากับหลักทรัพย์และตลาดหลักทรัพย์ ข้อ ๒ ผู้ขอใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าต้องเป็นนิติบุคคลประเภทใดประเภทหนึ่งดังต่อไปนี้ (1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ หรือการค้าหลักทรัพย์ที่มิได้จํากัดเฉพาะหลักทรัพย์อันเป็นตราสารแห่งหนี้ ตามกฎหมายว่าด้วยหลักทรัพย์และตลาดหลักทรัพย์ แต่ไม่รวมถึงบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์และการค้าหลักทรัพย์ที่เป็นหน่วยลงทุน (2) บริษัทจํากัดหรือบริษัทมหาชนจํากัดที่จัดตั้งขึ้นใหม่เพื่อประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ซึ่งมีธนาคารพาณิชย์ตามกฎหมายว่าด้วยการธนาคารพาณิชย์หรือบริษัทหลักทรัพย์ตาม (1) รายใดรายหนึ่งแต่เพียงรายเดียวเป็นผู้ถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดข้อ ๓ ผู้ขอใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าต้องมีคุณสมบัติดังต่อไปนี้ (1) สามารถประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าได้ตามกฎหมายที่ควบคุมการประกอบธุรกิจของนิติบุคคลนั้น (2) มีทุนจดทะเบียนไม่น้อยกว่ายี่สิบห้าล้านบาทในวันที่ยื่นคําขอซึ่งจะต้องเรียกชําระโดยครบถ้วนก่อนวันที่ได้รับใบอนุญาต (3) แสดงได้ว่าสามารถดํารงเงินกองทุนได้ตามหลักเกณฑ์ที่คณะกรรมการ ก.ล.ต. ประกาศกําหนด (4) แสดงได้ว่าบุคคลที่จะเป็นกรรมการ ผู้จัดการ หรือผู้ดํารงตําแหน่งตามที่คณะกรรมการ ก.ล.ต. ประกาศกําหนด มีคุณสมบัติและไม่มีลักษณะต้องห้ามตามที่กําหนดไว้ในมาตรา 23 แห่งพระราชบัญญัติสัญญาซื้อขายล่วงหน้า พ.ศ. 2546 และประกาศคณะกรรมการกํากับหลักทรัพย์และตลาดหลักทรัพย์เกี่ยวกับคุณสมบัติและลักษณะต้องห้ามของผู้ประกอบธุรกิจสัญญาซื้อขายล่วงหน้า (5) แสดงได้ว่าบุคคลที่จะเป็นผู้ถือหุ้นรายใหญ่ไม่มีลักษณะต้องห้ามตามที่กําหนดไว้ในมาตรา 25 วรรคสอง แห่งพระราชบัญญัติสัญญาซื้อขายล่วงหน้า พ.ศ. 2546 และประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้า (6) แสดงได้ว่าจะมีการบริหารงานที่ดีและมีประสิทธิภาพ (7) แสดงได้ว่าจะมีนโยบายและมาตรการในการป้องกันความขัดแย้งทางผลประโยชน์การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยงในการประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้ (8) แสดงได้ว่าจะมีระบบงานที่มีความพร้อมในการประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า (9) แสดงได้ว่าจะมีความพร้อมด้านบุคลากรเพื่อรับผิดชอบงานด้านการเป็นตัวแทนซื้อขายสัญญาซื้อขายล่วงหน้าข้อ ๔ ให้นิติบุคคลตามข้อ 2 ซึ่งประสงค์จะขอใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ยื่นคําขอต่อสํานักงาน ก.ล.ต. ตามแบบ พร้อมเอกสารหลักฐานประกอบคําขอตามที่สํานักงาน ก.ล.ต. ประกาศกําหนดข้อ ๕ ในการขอใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ผู้ขอใบอนุญาตต้องยินยอมและอํานวยความสะดวกให้บุคคลที่สํานักงาน ก.ล.ต. มอบหมายเข้าไปในสถานที่ประกอบธุรกิจหรือสถานที่ตั้งของผู้ขอใบอนุญาต หรือสถานที่อื่นที่เกี่ยวข้องเพื่อตรวจสอบข้อเท็จจริงเกี่ยวกับฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอใบอนุญาตข้อ ๖ ให้สํานักงาน ก.ล.ต. เสนอเรื่องต่อคณะกรรมการ ก.ล.ต. เพื่อพิจารณาและสั่งการเกี่ยวกับการขอใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ภายในเก้าสิบวันนับแต่วันที่สํานักงาน ก.ล.ต. ได้รับคําขอและเอกสารหลักฐานถูกต้องครบถ้วน คณะกรรมการ ก.ล.ต.จะพิจารณาและสั่งการเกี่ยวกับการขอใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ภายในสามสิบวันนับแต่วันที่ได้รับเรื่องจากสํานักงาน ก.ล.ต. ตามวรรคหนึ่ง ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าให้เป็นไปตามแบบที่สํานักงาน ก.ล.ต. ประกาศกําหนดข้อ ๗ ในการพิจารณาคําขอตามข้อ 6 นอกจากการพิจารณารายละเอียดที่ปรากฏในคําขอและเอกสารหลักฐานประกอบคําขอแล้ว ให้สํานักงาน ก.ล.ต. มีอํานาจสั่งให้ผู้ขอใบอนุญาตมาชี้แจงหรือส่งเอกสารหลักฐานใด ๆ เพิ่มเติมเพื่อประกอบการพิจารณาตามที่เห็นสมควรและภายในระยะเวลาที่กําหนดได้ และในกรณีเช่นว่านี้ มิให้นับระยะเวลาตั้งแต่วันที่สํานักงาน ก.ล.ต. มีคําสั่งดังกล่าวจนถึงวันที่ผู้ขอใบอนุญาตได้มาชี้แจงหรือได้ส่งเอกสารหลักฐานที่ถูกต้องครบถ้วนแล้วรวมเข้ากับการนับระยะเวลาตามข้อ 6 ข้อ ๘ ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าจะเริ่มประกอบธุรกิจสัญญาซื้อขายล่วงหน้าดังกล่าวได้ ต่อเมื่อสํานักงาน ก.ล.ต. ตรวจสอบแล้วเห็นว่า ผู้ได้รับใบอนุญาตได้ดําเนินการให้เป็นไปตามที่ได้แสดงไว้ในข้อ 3 (4) (6) (7) (8) และ (9) เว้นแต่กรณีที่มีความแตกต่างกันเพียงวิธีการซึ่งมิได้ทําให้คุณสมบัติดังกล่าวซึ่งได้แสดงไว้ในคําขอใบอนุญาตเปลี่ยนแปลงไปในสาระสําคัญข้อ ๙ บริษัทจํากัดหรือบริษัทมหาชนจํากัดที่ได้รับใบอนุญาตตามประกาศนี้ ต้องดํารงโครงสร้างการถือหุ้นและสัดส่วนการถือหุ้นโดยธนาคารพาณิชย์หรือบริษัทหลักทรัพย์ตามที่กําหนดในข้อ 2 (2) ตลอดเวลาที่ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า เว้นแต่คณะกรรมการ ก.ล.ต. จะผ่อนผันเป็นประการอื่น ในกรณีที่ปรากฏว่าโครงสร้างของผู้ถือหุ้นและสัดส่วนการถือหุ้นของผู้ได้รับใบอนุญาตไม่เป็นไปตามที่กําหนดไว้ในวรรคหนึ่ง ให้ผู้ได้รับใบอนุญาตดําเนินการแก้ไขโครงสร้างของผู้ถือหุ้นและสัดส่วนการถือหุ้นให้เป็นไปตามที่กําหนดในข้อ 2 (2) ภายในระยะเวลาและเงื่อนไขที่สํานักงาน ก.ล.ต. กําหนด ข้อ ๑๐ ในกรณีที่ผู้ได้รับใบอนุญาตให้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าสิ้นสถานะการเป็นนิติบุคคลตามประเภทที่กําหนดในข้อ 2 (1) หรือไม่สามารถดําเนินการแก้ไขโครงสร้างของผู้ถือหุ้นและสัดส่วนการถือหุ้นภายในระยะเวลาหรือภายใต้เงื่อนไขที่สํานักงาน ก.ล.ต. กําหนดตามข้อ 9 วรรคสองได้ ให้ถือว่าการอนุญาตให้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าตามประกาศนี้เป็นอันสิ้นสุดลง ให้ผู้ได้รับใบอนุญาตตามวรรคหนึ่งนําส่งใบอนุญาตคืนให้แก่สํานักงาน ก.ล.ต.ภายในสิบห้าวันนับแต่วันที่การอนุญาตให้ประกอบธุรกิจสัญญาซื้อขายล่วงหน้าตามประกาศนี้สิ้นสุดลงข้อ ๑๑ ในระหว่างที่ยังไม่มีประกาศคณะกรรมการกํากับหลักทรัพย์และตลาดหลักทรัพย์เกี่ยวกับคุณสมบัติและลักษณะต้องห้ามของผู้ประกอบธุรกิจสัญญาซื้อขายล่วงหน้า และประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้า ออกใช้บังคับ ให้นําประกาศคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติและลักษณะต้องห้ามอย่างอื่นของผู้บริหารของบริษัทหลักทรัพย์ และประกาศกระทรวงการคลังว่าด้วยการกําหนดเงื่อนไขให้บริษัทหลักทรัพย์ต้องขอรับความเห็นชอบบุคคลที่เป็นผู้ถือหุ้นรายใหญ่ ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 มาใช้บังคับกับการพิจารณาคุณสมบัติและลักษณะต้องห้ามของบุคคลตามที่กําหนดในข้อ 3 (4) และ (5) โดยอนุโลมข้อ ๑๒ ประกาศนี้ให้ใช้บังคับตั้งแต่วันที่ 16 ธันวาคม 2547 เป็นต้นไปผู้มีอํานาจลงนาม - ประกาศ ณ วันที่ 25 พฤศจิกายน 2547 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์